**PROIECTUL DECIZIE ETAPEI DE ÎNCADRARE**

Nr. 1187 din 06.03.2017

Ca urmare a solicitării de emitere a acordului de mediu adresate de Comuna Buturugeni, cu sediul în com. Buturugeni, jud. Giurgiu, înregistrată la A.P.M. Giurgiu cu nr. 1187 din 09.02.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, A.P.M. Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 06.03.2017, că proiectul **„**Modernizarea infrastructurii de acces la exploatațiile agricole de pe teritoriul com. Buturugeni, jud. Giurgiu”, propus a se realiza în com. Buturugeni, sat Buturugeni, CF 34281, 34318, jud. Giurgiu, nu se supune evaluării impactului asupra mediului şi nu se supune evaluării adecvate.

**Justificarea prezentei decizii:**

**I**. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2 punctul 10b) și 13a);

1. **Caracteristicile proiectului**

Prin proiect se propune modernizarea unor drumuri agricole de exploatație, după cum urmează:

* tronsonul 1 format din DE20 și DE21 care face legătura între DJ412A la ieșirea din localitatea Buturugeni (prin intermediul unui drum de legătură, segment ce face parte din DC134 în lungime L=870m) și DJ412B în localitatea Pădureni (prin intermediul drumurilor de legătură strada Pod Carieră în lungime L=232m și a unui segment ce face parte din DC134 în lungime L= 1640m);

Tronsonul format din drumurile agricole de exploatație ce vor fi modernizate DE20 în lungime de 4660m și DE21 în lungime de 1788,40m are lungimea totală de L = 6448,40m

Acest tronson se învecinează atât cu proprietăți particulare cât și cu suprafețe de teren ce aparțin domeniului public, traseul acestuia aflându-se pe teritoriul administrativ al comunei BUTURUGENI.

* Traficul format din utilaje agricole și atelaje va fi preluat de aceste drumuri agricole de exploatație ce ocolesc localitățile PĂDURENI si BUTURUGENI, nemaifiind necesară tranzitarea acestora, evitându-se astfel îngreunarea traficului pe DJ412A si DJ412 B, oferind posibilitatea localnicilor să circule în siguranță pentru efectuarea muncilor agricole specifice zonei.
* De asemeni, prin modernizarea acestor drumuri agricole de exploatație se realizează o legătura mai rapida intre localitățile ce compun Comuna BUTURUGENI.
* Lucrarea se va realiza în extravilanul comunei BUTURUGENI, pe raza teritorială a satelor PADURENI si BUTURUGENI, pe suprafețe de teren aferente drumurilor de exploatație agricolă aflate în domeniul public al Comunei BUTURUGENI corespunzător inventarului domeniului public.

**Tronsonul 1** în lungime totală de **L = 6.448,40 m** format din drumurile de exploatare agricolă **DE20 (4.660,00 m)** si **DE21 (1.788,40 m)**, au partea carosabila din pământ și prezintă denivelări, acostamentele sunt neîntreținute, iar elementele de asigurarea scurgerii apelor lipsesc.

A fost stabilit profilul transversal tip și sistemul rutier aferent ce are următoarele caracteristici:

**Profil transversal TIP 1 (vezi planșa PTT 01)** – se aplica pe:

* tronson 1 (DE20 intre km 0+000 – 4+660.00, DE21 intre km 4+660.00 – 6+448.40) Caracteristicile **profilului transversal TIP 1** sunt**:**
  + - parte carosabilă 4.00m;
    - acostament 2 x 0.50m;
    - rigola de pământ cu adâncimea de 30cm pe partea stânga sau dreapta a tronsonului proiectat.

**SR 1– sistem rutier** aferent **profilului transversal TIP 1**

* + - strat de uzură din beton asfaltic BA16 – 6cm;
    - strat de fundație din piatră spartă - 20cm;
    - strat de fundație din balast - 30cm;
    - strat de formă din material granular - 10cm.

b) proiectul nu se cumulează cu alte proiecte;

c) proiectul nu presupune utilizarea resurselor naturale;

d) evacuarea deşeurilor se va face prin colectare selectivă în pubele, depozitare temporară a acestora, apoi preluarea acestora de către operatori autorizaţi din zonă;

e) proiectul presupune emisii poluante şi zgomot în perioada de realizare a proiectului;

f) proiectul nu presupune risc de accident.

**2. Localizarea proiectului**

2.1. terenul pe care se va amplasa proiectul, teren drumuri de exploatare, jud. Giurgiu, conform certificatul de urbanism nr. 16/09.02.2017, folosința actuală drumuri exploatare;

2.2. în zonă nu există o abundenţă a resurselor naturale şi nu este cazul capacităţii regenerative a acestora;

2.3.capacitatea de absorbţie a mediului se concretizează prin faptul că:

-proiectul nu se află în zone umede;

-proiectul nu se află în zone costiere;

-proiectul nu se află în zone montane;

-proiectul nu se află amplasat pe teritoriul arilor natural protejate;

-proiectul nu se află în arii în care standardele de calitate a mediului să fi fost depăşite,

-proiectul nu se află în zone de protecţie specială, ca cele desemnate de zonele prevăzute prin Legea nr. 5/2000, zone de protecţie instituite conform Legii apelor nr. 107/1996, cu modificările şi completările ulteriore şi HG nr. 930/2005;

-proiectul nu se află în peisaje cu semnificaţie istorică, culturală sau arheologică.

**3. Caracteristicile impactului potenţial**

-proiectul nu este extins ca arie geografică şi nu afectează un număr mare de persoane ;

-proiectul nu are impact transfrontier;

-mărimea şi complexitatea impactului generate de proiect – impact relativ redus şi local, pe perioada execuţiei proiectului, cât şi după finalizarea acestuia;

-probabilitatea impactului generat de proiect – impact cu probabilitate redusă atât pe parcursul realizării investiţiei, cât şi după punerea în funcţiune a obiectivului, deoarece lucrările prevăzute de proiect nu vor afecta semnificativ factorii de mediu aer, apă, sol/subsol, aşezări umane;

-durata, frecvenţa şi reversibilitatea impactului generate de proiect – impact cu durată, frecvenţă şi reversibilitate reduse, datorită naturii proiectului şi măsurilor prevăzute de acesta.

**II.**  **Motivele care au stat la baza luării deciziei etapei de încadrare în procedura de evaluare adecvată:**

* conform deciziei etapei de evaluare iniţială nr. 1187/SAAA/16.02.2017 proiectul propus  **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor natural protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în extravilanul com. Buturugeni
* pe parcursul procedurii nu s-au înregistrat observaţii din partea publicului.

|  |  |  |  |
| --- | --- | --- | --- |
| **Etapa din procedura de reglementare** | **A.P.M. Giurgiu** | **Titular proiect** | **Participări ale publicului în procedura derulată** |
| Solicitare acord de mediu | Afişare pe pagina web în data de  16.02.2017 | Ziarul „Jurnal Giurgiuvean” din 28.02.2017 şi afişare la sediul Primăriei Buturugeni, în data de 17.02.2017 | Nu s-au înregistrat contestaţii din partea publicului şi nu s-au înregistrat solicitări privind consultarea documentaţiei. |

**Condiţiile de realizare a proiectului:**

* ***Protecţia calităţii apelor:***
* deşeurile rezultate în timpul realizării lucrărilor se vor gestiona corespunzător, evitându-se contactul acestora cu apele de suprafaţă şi cu pânza freatică;
* evacuarea apelor în lungul drumurilor a fost prevăzut să se facă prin rigole de pământ poziționate pe partea stângă sau dreaptă a drumurilor de exploatare;
* pentru asigurarea continuității scurgerii apelor pluviale s-au prevăzut podețé tubulare transversale drumului și podețé tubulare la intersecțíile cu drumurile laterale;
* pârâul Ilfovăț va subtraversa drumul printr-un podeț realizat dintr-o baterie de turburi cu diametrul 500 mm.
* ***Protecţia calităţii aerului:***
* în perioada de execuţie a lucrărilor sursele de poluare pentru aer vor fi autovehiculele şi utilajele folosite, transportul şi manipularea materialelor folosite;
* se va umezi pe cât posibil zonele de depozitare provizorie a materiilor prime sau a pământului rezultat din săpături
* ***Protecţia împotriva zgomotului şi vibraţiilor:***
* se vor folosi utilaje cât mai silențioase în vederea diminuării fonice.
* ***Protecţia solului şi subsolului:***
* deşeurile menajere vor fi evacuate de o unitate de salubrizare în baza unui contract încheiat de beneficiar;
* deșeurile rezultate în urma realizării proiectului vor fi gestionate de către constructor;
* lucrările de săpătură vor afecta parțial solul și subsolul; la finalizarea lucrărilor se vor face nivelarea și tasarea solului;
* se va evita impurificarea solului cu produse petroliere rezultate de la utilajele și mijloacele de transport utilizate pentru executarea lucrărilor;
* se interzice depozitarea deșeurilor pe amplasamentele neautorizate;
* după finalizarea lucrărilor de execuţie, se vor lua măsuri pentru redarea în folosinţă a terenului ocupat în urma lucrărilor.

***Alte condiții***

Faza de realizare a obiectivului şi organizarea de şantier:

Lucrările necesare organizării de şantier:

- organizarea de şantier se va realiza în amplasament, vor avea un caracter provizoriu iar la terminarea obiectivului vor fi dezafectate în totalitate;

- nu se vor amenaja depozite de combustibil pe amplasament;

- deşeurile menajere se vor colecta în pubele şi vor fi preluate de serviciul de salubrizare al localităţii;

- se va anunţa A.P.M. Giurgiu în cazul apariţiei unor elemente noi în timpul execuţiei lucrărilor, neprecizate în documentaţie;

- se vor lua măsuri astfel încât pe perioada de execuţie a lucrărilor să nu se producă zgomote şi disconfort care ar putea afecta vecinătăţile;

- se vor respecta prevederile STAS 10009-88 privind protecţia împotriva zgomotului şi vibraţiilor;

- supravegherea executării lucrărilor în vederea respectării proiectului de execuţie;

- anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;

- respectarea legislaţiei de mediu în vigoare;

- să permită accesul reprezentanţilor autorităţii de mediu în incinta obiectivului şi să pună la dispoziţia acestora toate documentele clarificatoare privind protecţia mediului.

Lucrări de refacere a amplasamentului:

- la finalizarea investiţiei se va face nivelarea și tasarea solului, aducând terenul la starea inițială, zonele afectate de organizarea de șantier vor fi curățate și redate folosinței inițiale;

- se vor lua măsuri astfel încât pe perioada de execuţie a lucrărilor să nu se producă zgomot şi disconfort care ar putea afecta vecinătăţile,

- la finalizarea proiectului se va anunţa A.P.M. Giurgiu în vederea efectuării unui control de specialitate pentru verificarea respectării condiţiilor din decizia etapei de încadrare, conform prevederilor art. 49, alin. (3) din Ord. 135//2010;

Prezenta decizie poate fi contestată în conformitate cu prevederile Hotărârii guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Menţiuni despre procedura de contestare administrativă şi contencios administrativ**

Conf. art. 24, 25 şi 29 din HG 445/2009 privind evaluarea impactului anumitor proiecte publice şi private asupra mediului:

(1)” Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

(2) Se poate adresa instanţei de contencios administrativ competente şi orice organizaţie neguvernamentală care îndeplineşte cerinţele prevăzute la art. 2 lit. e), considerându-se că acestea sunt vătămate într-un drept al lor sau într-un interes legitim.

(3) Actele sau omisiunile autorităţii publice competente care fac obiectul participării publicului se atacă odată cu decizia etapei de încadrare, cu acordul de mediu sau, după caz, cu decizia de respingere a solicitării acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

(1) Înainte de a se adresa instanţei de contencios administrativ competente, persoanele prevăzute la art. 24 au obligaţia să solicite autorităţii publice emitente a deciziei menţionate la art. 24 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

(2) Autoritatea publică emitentă are obligaţia de a răspunde la plângerea prealabilă prevăzută la alin. (1) în termen de 30 de zile de la data înregistrării acesteia la acea autoritate.

(3) Procedura de soluţionare a plângerii prealabile prevăzute la alin. (1) şi (2) este gratuită şi trebuie să fie echitabilă, rapidă şi corectă.”